CELEX: 62011CA0616
Language: fi
Date: 2014-04-09 00:00:00
Title: Asia C-616/11: Unionin tuomioistuimen tuomio (viides jaosto) 9.4.2014 (Oberster Gerichtshofin (Itävalta) esittämä ennakkoratkaisupyyntö) – T-Mobile Austria GmbH v. Verein für Konsumenteninformation (Direktiivi 2007/64/EY — Maksupalvelut — 4 artiklan 23 alakohta — Maksuvälineen käsite — Verkkopankissa ja paperilomakkeella annetut tilisiirtomääräykset — 52 artiklan 3 kohta — Maksunsaajan oikeus vaatia maksajaa korvaamaan kulut tietyn maksuvälineen käytöstä — Jäsenvaltioiden oikeus säätää yleisestä kiellosta — Matkapuhelinpalvelujen tarjoajan ja yksityisten välinen sopimus)

10.6.2014   
            
            
               FI
            
            
               Euroopan unionin virallinen lehti
            
            
               C 175/4
            
         Unionin tuomioistuimen tuomio (viides jaosto) 9.4.2014 (Oberster Gerichtshofin (Itävalta) esittämä ennakkoratkaisupyyntö) – T-Mobile Austria GmbH v. Verein für Konsumenteninformation
   (Asia C-616/11) (1)
   
   ((Direktiivi 2007/64/EY - Maksupalvelut - 4 artiklan 23 alakohta - Maksuvälineen käsite - Verkkopankissa ja paperilomakkeella annetut tilisiirtomääräykset - 52 artiklan 3 kohta - Maksunsaajan oikeus vaatia maksajaa korvaamaan kulut tietyn maksuvälineen käytöstä - Jäsenvaltioiden oikeus säätää yleisestä kiellosta - Matkapuhelinpalvelujen tarjoajan ja yksityisten välinen sopimus))
   2014/C 175/04
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Valittaja: T-Mobile Austria GmbH
   
      Vastapuoli: Verein für Konsumenteninformation
   
      Oikeudenkäynnin kohde
   
   Ennakkoratkaisupyyntö – Oberster Gerichtshof – Maksupalveluista sisämarkkinoilla, direktiivien 97/7/EY, 2002/65/EY, 2005/60/EY ja 2006/48/EY muuttamisesta ja direktiivin 97/5/EY kumoamisesta 13.11.2007 annetun Euroopan parlamentin ja neuvoston direktiivin 2007/64/EY (EUVL L 319, s. 1) 4 artiklan 23 kohdan ja 52 artiklan 3 kohdan tulkinta – Soveltamisala – Maksuvälineen käsite – Kansallinen säännöstö, jossa säädetään yleisestä kiellosta periä palvelumaksuja maksuvälineen käytöstä – Matkapuhelinoperaattorin ja yksityishenkilöiden välinen sopimus – Maksaminen allekirjoitetulla maksulomakkeella, maksulomakkeeseen perustuvalla siirtotoimeksiantojen antamismenettelyllä tai sähköisellä siirtotoimeksiantojen antamismenettelyllä
   
      Tuomiolauselma
   
   
               1)
            
            
               Maksupalveluista sisämarkkinoilla, direktiivien 97/7/EY, 2002/65/EY, 2005/60/EY ja 2006/48/EY muuttamisesta ja direktiivin 97/5/EY kumoamisesta 13.11.2007 annetun Euroopan parlamentin ja neuvoston direktiivin 2007/64/EY 52 artiklan 3 kohtaa on tulkittava siten, että sitä sovelletaan maksuvälineen käyttöön sopimussuhteessa, jonka osapuolina ovat matkapuhelinpalvelujen tarjoaja maksunsaajana ja sen asiakas maksajana.
            
         
               2)
            
            
               Direktiivin 2007/64 4 artiklan 23 alakohtaa on tulkittava siten, että sekä maksutoimeksiannon antaminen maksajan omakätisesti allekirjoittamalla tilisiirtolomakkeella että maksutoimeksiannon antaminen verkkopankissa ovat tässä säännöksessä tarkoitettuja maksuvälineitä.
            
         
               3)
            
            
               Direktiivin 2007/64 52 artiklan 3 kohtaa on tulkittava siten, että siinä jäsenvaltiot oikeutetaan yleisesti kieltämään maksunsaajia veloittamasta maksajalta kuluja minkään maksuvälineen käyttämisestä, kunhan kansallisessa säännöstössä kokonaisuutena otetaan huomioon tarve edistää kilpailua ja tehokkaiden maksuvälineiden käyttöä, ja tämän seikan tutkiminen on kansallisen tuomioistuimen tehtävä.
            
         
      (1)  EUVL C 73, 10.3.2012.